Бернерс-Ли, Тим

Сэр Тимоти Джон Бернерс-Ли (;  1955ч 6а 8х төр., Лондон) — британ эртемден, URI, URL, HTTP, HTML база Делегей четкизи (Роберт Кайо-биле кады) деп чүүлдерниң чогаадыкчызы, Делегей четкизиниң Консорциумнуң амгы баштыңы. Семантиктиг четки концепциязының автору. Оон өске янзы-бүрү медээлел технологияларның чогаадылгаларның автору.

 Намдары 
Ада-иези —  биле  —  математиктер, «Марк I» деп бир дугаар компьютерлерниң бирээзин чогаадып турганнар.

Уондсуэртке Эмануэль школазынга өөренип эгелээш, оксфордтуң Хаан колледжинче уламчылаан. Ынчан ол бодунуң бир дугаар компьютерин M6800 процессорга даянып, монитор орнунга телевизор кожуп чыгган. Бир катап Тип бир эжи-биле хакерлеп турда туттурганнар, ол дээш университеттиң компьютерлерин ажыглаар эргезин казыттырганнар.

1976 чылда Оксфорд университедин физиканың бакалавр деңнелин дээди демдекке Бернерс-Ли дооскаш, Дорсет графствозунда «Plessey Telecommunications Ltd» компанияже ажылдап кирген, аңаа 2 чыл ишти хувааттырган транзакциялар системалар-биле колдууна ажылдаан.

1978 чылда Бернерс-Ли «D.G Nash Ltd» компанияже шилчээш, принтерлерге программалар-биле ажылдап, хөй сорулгалыг операциялар системазын чогааткан.

Дараазында ЦЕРН деп ядрону шинчилээр Европаның лабораториязынга (Женева, Швейцария) программа-биле хандырар консультант кылдыр бир чыл чартык ажылдаан. Ынчан ол бодунуң херээнге ажыглаар дээш Enquire деп магаттыг ассоциациялар ажыглаар программаны бижээн, ынчалдыр Бүгү делегей четкизиниң концептуал өзээн тургускан.

1981-1984 чылдарда Тим Бернерс-Ли «Image Computer Systems Ltd» компанияга система архитектору кылдыр ажылдап турган.

1984 чылда  CERN деп черге стипендия алгаш, эртем билиглери чыыры-биле хувааттырган системалар шинчилеп эгелээн. Ынчан «FASTBUS» системазы-биле ажылдап тургаш, бодунуң Remote Procedure Call деп системазын ажыдып тургускан.

1989 чылда, CERN иштинге документилер-биле үлежир Enquire деп иштики система-биле ажылдап тургаш, Бернерс-Ли глобалдыг гиперсөзүглелдиг төлевилел саналдаан, ам ону Делегей четкизи деп делгерээн. Төлевилелди ажылынга бадыткаан, оон күүсеткен.

1991-1993 чылдарда Тим Бернерс-Ли Делегей четкизи-биле ажылдаан хевээр. Ажыглакчыларның саналдарын чыып, Четкиниң ажылын удуртуп турган. Ынчан ол бир дугаар шупту ажыглакчылар-биле баштайгы URI, HTTP база HTML деп спецификацияларны сайгарып эгелээн.

1994 чылда Бернерс-Ли МIT-тиң Информатика лабораториязында 3Com-нуң Тургузукчуларының кафедразының Баштыңы апарган. Ам болза кафедраның мурнакчы шинчилекчизи бооп турар. MIT-тиң Информатика лаботаториязы биле Кылымал угаан лабораториязы каттышканында Информатика болгаш кылымал угаан лабораториязы тургустунган.

1994 чылда MIT-тиң Информатика лабораториязынга (англ. Laboratory for Computer Science, LCS) Делегей четкизиниң Консорциумун тургускан. Ол хевээр Тим Бернерс-Ли консорциумну баштаан хевээр. Консорциум Интернеттиң стандарттарын чогаадып, ажыглалче киирип турар. Консорциум бодунуң сорулгазы кылдыр Делегей четкизиниң потенциал күжүн ажытпышаан, стандарттарының туруштуун дүрген сайзыралы-биле таарыштырарын салып алган.

2004 чылдың декабрьда Тим Бернерс-Ли Саутгемптон университединиң профессору апарган. Университеттиң шыңгыы деткимчези-биле семантиктиг четкиниң төлевилелин болбаазырадыр деп идегеп турар.

Ам сэр Тим Бостон хоорайның чоок кавызында кадайы биле ийи ажы-төлдүг чурттавышаан, бүгү делегей кезип чоруп турар.

 Чогаадыышкыннары 
мини|Тим Бернерс-Ли 1989ч 03а 13х бир дугаар бодунуң босзунга Майк Сендаллуга медээлелдер удуртур система чогаадырын саналдаан. Сендаллдың чөпшээрели — «Бүлүртүң-даа бол солун-дур». Саналдың долу сөзүглели — http://www.w3.org/History/1989/proposal.html
1989 чылда CERN-ге ажылдап тургаш, Бернерс-Ли Делегей четкизи () деп адаттынар төлевилелди саналдаан. Төлевилелдиң аайы-биле гипершөлүглдер-биле холбаалыг гиперсөзүглелдиг документилерни үндүрүп чарлаар, ынчалдыр оларның дилээри болгаш чыыры белен болган. Четки төлевилели CERN эртемденнеринге херек болгаш CERN-ниң иштики четкизинге ажыглаттынып турган. Төлевилелди күүседир дээш Тим Бернерс-Ли (дузалакчылары-биле кады) URI идентификаторларны (ооң бир хевири – URL), протокол HTTP база HTML дылды чогааткан. Ук технологиялар Делегей четкизиниң өзээнче кирген. 1991-1993 чылдарда Бернерс-Ли стандарттарның техниктиг тускайларын экижиткеш, оларны чарлап үндүрген.

Бернерс-Ли төлевилелдиң аайы-биле NeXT компьютерге тааржыр «httpd» четки-сервери биле делегейде бирги гиперсөзүглелдиг четки-браузерни бижээн – ооң адын баштай «WorldWideWeb» диген (технологияның ады-биле («Делегей четкизи») браузерниң ады будалбазын дээш «Nexus» деп браузерни адаан). Ук браузер хары үгде WYSIWYG-эдикчи бооп турган (), ооң чогаадылгазы 1990 чылдың октябрьдан декабрьга чедир болган. «NeXTStep» деп средага программа ажылдап турган, а оон 1991 чылдың чайдан эгелеп ол Интернетке тарап эгелээн года.

Бернерс-Ли делегейде бирги четки-сайтыны http://info.cern.ch (ам болза архивте чыдар) деп адреске чогааткан. Ук сайт Интернет четкизинге 1991ч 08а 6х тывылган. Ук сайтыга Делегей четкизиниң тодарадылгазын, четки-серверни тургузарын, браузерни кайыын алырын дээш о.д.ө. бижип кааш турган. Ол сайт делегейниң бирги интернет-каталог болуп турган, чүге дизе Тим Бернерс-Ли аңаа өске сайтыларже шөлүглер даңзызын чыып аап, немеп турган.

Бернерс-Линиң кол чогаалы — «Четкини дузактап: Делегей четкизиниң эгези болгаш келир үези» (, Texere Publishing, 1999, ISBN 0-7528-2090-7). Ол номда Четкиниң чогаатканын, концепциязын болгаш бодунуң Интернеттиң сайзыралынче көрүжүн тайылбырлаан. Ооң ол ажылында автор кезек кол принциптерин тайылбырлаан:
 Четкиниң медээлелин эдер аргазы ону чүгле ажыдып көөрү дег кол. Бернерс-Ли WYSIWYG концепциязынга идегеп турар, а Wiki — база шак ындыг базымнар-дыр.
 Компьютерлер кижилерге кады ажылдаарынга дузалажыр «артыкы процесстерге» ажыглаттынып болур.
 Интернеттиң аспекти бүрүзү четки кылдыр ажылдаар, иерархия кылдыр эвес. Маңаа ICANN организацияның удуртуп турар доменнер аттарының системазы () арай таарышпас бооп турар.
 Эртемден-компьютержилер чүгле техниктиг харыысалгадан аңгыда, мөзү-шынар харыысалгалыг.
Бернерс-Ли «Семантиктиг четкини өрүүвүшаан: Делегей четкизиниң долу күжүн ажыдары» (, The MIT Press, 2005, ISBN 0-262-56212-X) деп номунуң эгезинде Интернеттиң келир үези болур семантиктиг четкиниң концпециязын ажытпышаан киирилдени бижээн.

Семантиктиг четки — Делегей четкизиниң кырында немелде чүүл-дүр, ооң сорулгазы болза четкиде медээлелди компьютерлерге оон-даа билдингир кылыры. Ынчалдыр кижиниң дылынга бижээн курлавыры компьютерге тодаргай тайылбырлыг болур. Семантиктиг четки платформалар азы программа дылдары хамаанчок кылган капсырылгаларга тааржыр ыяк тода тургускан медээлелге чедимни ажыдар. Программалар херек курлавырларны боттары тып, бердингеннерни класстап, логиктиг харылзаазын тодарадып, түңнел үндүрүп база түңнелдерге даянып шиитпир кылып болур. Калбаа-биле ону ажыглап, таптыг киирзе семантиктиг четки Интернетке хувискаады үнүдрүп болур.

 Демдеглээн аттары 
 1994 чылда Бернерс-Ли Делегей четкизиниң Алдар залынче киирген алды кижиниң бирээзи апарган.
 1997 чылда Британ империяның ордениниң (OBE) офицери кылдыр «глобалдыг компьютер четкизи-биле харылзаа сайзырадып албан ажылы» дээш чарлаттырган.
 1999 чылда «Time magazine» журналдың «чүс чылдың 100 эң улуг угаанныглары» деп даңзызынче кирген .
 BBC-ниң көрүжү-биле 2001 чылда 100 тергиин британнар чизезинче кирген, ону бүгү нацияның соңгулдазы-биле шилээн.
 2004 чылдың июль 16-да за «Интернетти глобалдыг сайзыралып ажылдааны дээш» Великобританияның Кадыны Елизавета II Тим Бернерс-Лини Рыцарь-Командор кылдыр көдүрген (KBE, FRS, FRAEng.).
 2005 чылда 2004 чылдың кайгамчык улуг британ деп атка бодунуң чедиишкиннери-биле база «биртаннарның кол онза аажы-чаңын көргүскени» дээш төлептиг болган.
 2007 чылда Альберт Хофман-биле кады Daily Telegraph-тың санааны-биле амгы үеде дириг кайгамчык улуг генийлерниң чизезин баштаан.
 2011 чылда «кылымал интеллект болгаш интеллектиг системалар делгеминче чугула үүлени кииргени дээш» IEEEE деп кылымал интеллекттиң Алдар залынче ону киирген Press release source: PRWeb (Vocus)..
 Ону 2012 чылда Интернеттиң Алдар залынче Интернет Ниитилели киирген2012 Inductees , Internet Hall of Fame website. Retrieved 24 April 2012.
Сэр Тимоти Джон Бернерс-Ли дараазында университеттерниң хүндүлүг профессору бооп турар:
 , Нью-Йорк (D.F.A., 1996)
 Саутгемптонский университет (D.Sc., 1996)
 Эссекс университеди (D.U., 1998) 
  (1998)
 Ажык университет (Великобритания) (D.U., 2000)
 Колумбияның университеди (D.Law, 2001)
 Оксфордтуң университеди (2001)
  (D.Sc., 2002)
 Ланкастерниң университеди (D.Sc, 2004) 
 Манчестерниң университеди (2008) 
  (2008)Honoris Causa: Sir Timothy Berners-Lee
  (2009)
 Амстердамның хостуг университеди (2009) 
 Льежтиң университеди (D.Sc., 2009)Université de Liège — Séance de rentrée académique 2009
 Гарвардтың университеди (D.Sc., 2011)Harvard awards 9 honorary degrees news.harvard.edu Retrieved 11 June 2011
 Сент-Эндрюстуң университеди (D.Sc., 2013)Graduation ceremony | 600th Anniversary | University of St Andrews — 1413—2013 
Тим Бернерс-Ли Британияның компьютер ниитилелиниң Шылгараңгай кежигүнү, Электроинженерлер институдунуң Хүндүлүг кежигүнү, Техниктиг харылзаалар ниитилелиниң Хүндүлүг кежигүнү, Гильермо Маркониниң Фондузунуң кежигүнү, Американың уран чүүл болгаш эртемнер академиязының кежигүнү, Хаан ниитилелиниң (2001) база Хаанның инженерлер академиязының кежигүнү, Американың философтуг ниитилели кежигүнү, АКШтың национал эртемнер академии (2009) кежигүнү бооп турар.

 Шаңналдары 
Тим Бернерс-Ли көвей янзы-бүрү шаңналдарга төлептиг болган, ооң аразында делегей чергелиг-даа бар. Адаанда чамдык кезиин көргүскен.
  (1995)
  (1995)
  Ассоциации вычислительной техники (АСМ) (1995) 
 C&C Prize (1996)
  (1996)
 IEEE-ден Уоллес Макдауэллдиң шаңналы (1996)
 Физика институдундан Дадделлдиң медалы болгаш шаңналы (1997)
 Эдуард Рейниң шаңналы (1998)
 Мак-Артурнуң стипендиязы (1998)
 Ханның медалы (2000)
 Маркониниң шаңналы (2002)
 Альберттиң медалы (Хаанның уран чүүл ниитилели) (2002)
 Японияның эртем болгаш технология Фондузундан Японияның шаңналы (2002)
 Медаль прогресса и почетное членство от  в знак признания изобретения, исследования, публикации или другой формы вклада в науку, результатом которой стал существенный прогресс в научном или техническом развитии фотографии или средств представления изображений в широком смысле слова (2003)Royal Photographic Society’s Progress Medal  Retrieved 13 August 2012
 Компьютер төөгүзүнүң музейиниң шаңналын Делегей четкизин сайзыраткан дээш алган (2003)
 «Муң-чылдың технологиязы» деп шаңналдың» бирги эдилекчизи (түңү 1 000 000 евро), ону Финляндияның президентизи Тарья Халонен тудускан (2004)
 Британияның Дем каттыжылгазының шаңналын хөй-ниити харылзаазынче шылгараңгай үүлезин киирген дээш алган (2005)
 «Квадриганың» шаңналын «Билиглер четкизи» дээш алган (2005) 
 Физика институдунуң президентизиниң медалыPresident’s medal recipients
 Лавлейстиң медалын Британияның компьютер ниитилелинден алган (2007)
 Американың Чедиишкиннер академиязының шаңналы (2007)
 Чарльз Старк Дрейперниң шаңналы (2007)
 Ачы-хавыяалар ордени (2007)Web inventor gets Queen's honour, BBC (13 June 2007). Проверено 25 мая 2008.
 Делегей четкизин сайзыратканы дээш Максвеллдиң шаңналы (2008)
 Webby шаңналын «Бүгү чуртталгазының чедиишкини» дээш (2009)Press Release: Sir Tim Berners Lee, Inventor of the World Wide Web, to receive Webby Lifetime Award At the 13th Annual Webby Awards Webby Awards.com Retrieved 21 January 2011
 «Перестройка» — «Человек, изменивший мир» деп номинацияга цивилизация сайзыралы дээш М. С. Горбачёвтуң шаңналы (2011)Gorbachev honours 'world changers', Press Association (31 March 2011). Проверено 11 августа 2012.
 Оманның культура, эртем болгаш уран чүүл Ордени (2012) 
 IEEE организациядан Кодзи Кобаясиниң адынга тураскааткан компьютерлер болгаш харылзаа аразынга шаңналы
 «Көвей чылдар ишти техниктиг тергиидээшкинче үүлези дээш» «PC Magazine» сеткүүллден шаңнал
 Электронуг кызыгаарлар фондузундан бирги эртикчиге шаңнал
 Эртем болгаш техниктиг шинчилелдер дээш Астурий тажының шаңналы (ооң-биле кады Ларри Робертс, Роб Кан база Винт Серф)
 Американың медээлелдиг эртем болгаш технологиялар ниитилелинден тускай шаңнал
 ЮНЕСКО-дан Нильс Борнуң медалы (2010)
 Инженер херек аразынга Елизавета II Кадынның шаңналы (2013)BBC News — Internet pioneers win engineering prize
 Депшилге медалы (Американың фотографтыг ниитилели) (2014)
 Билиглер шаңналы (2014)
 1-ги класстың Мария черниң Дөрт-Адырының ордени (2015, Эстония)
 Тьюрингтиң шаңналы (2016)

 Демдеглелдер 

 Шөлүглер 
 Тим Бернерс-Линиң хуу арыны 
 2005 чылдың декабрьда ажыттынган Тим Бернерс-Линиң блогу
 Бернерс-Линиң CERN-ге төөгүлүг саналы
 Четкиде алдардыг ному «Четкини дузактап: Делегей четкизиниң эгези болгаш келир үези»
 Делегейде бирги четки-сайт (архив)
 Делегей четкизиниң Консорциумунуң үндезин сайтызы (W3C)

 WWW-ни чогааткан чогаадыкчы «Ачы-хавыяа дээш орден алган»
Аңгылал:Алфавиттээн кижилер
Аңгылал:Июньнуң 8 төрүттүнген